Arif Demolli

De **Arif Demolli** (Ussprooch: ; * 2. Mai 1949 z Murrizaj, Kosovo; † 6. März 2017 z Pristina) isch en kosovo-albanische Schriftsteller ùn Journalischt gsi. Er hät zue de bekannteschte hütige kosovarische Autore ghört. Im dütschsproochige Ruum isch er vorallem dur d Übersetzig vo sym Roman „Es war ein Dorf in Kosova: Die Lebenden und die Toten meiner Kindheit“ (Original: *Të gjallët dhe të vdekurit e një fëmijërie*) bekannt worde.

## Läbe
De Arif Demolli isch am 2. Mai 1949 im abglägene Dorf Murrizaj (serb. *Glogovica*) ganz im Oschte vùm Kosovo aa de serbische Gränz  ùff d Wält cho. De Ort isch hüt verlo. Er isch dört inere arme Buurefamilie ùffgwaggse ùn het dörte au d Grùndschuel bsuecht. S Gymnasium (*Shkolla e mesme*) hetter in de Hauptstadt Pristina bsuecht, ùn deno Albanologi aa de Philosophische Fakultät vo de Universität Pristina studiert. Drùff hetter bi de Zytige *Bota e re* ùn de Zytschrift *Fjala* gschafft. 1981 isch er im Zämmehang mit Studänte-Protescht gäge di jugoslawischi Regierig verhaftet worde ùn für zwei Joor inhaftiert gsi. Nooch synrer Entlassig isch en totals Arbetsverboot über en verhängt worde ùn er het syni bürgerlichi Rächt verloore. Ab 1990 hetter wiider bi *Fjala* ùn schliessli bi de Chinderzytschrift *Pionieri* gschafft; bi beidene isch er zytewys Chefredakteur gsi. Am Schluss hät er im kosovarische Bildigsministerium (*Ministria e Arsimit Shkencës dhe Teknologjisë*) gschafft, wonner bi de Lehrmittel dätig gsi isch. Er hät in Prischtina gläbt, wo er mit 68 Jahr gschtorbe isch.

Für syn Roman *Të gjallët dhe të vdekurit e një fëmijërie* (‚d Läbige ùn d Toti vùnere Chindheit‘) hetter 1993 vùm kosovarische Schriftstellerverband (*Shoqatës së Shkrimtarëve të Kosovës*) de *Pjetër Bogdani*-Pryys übecho. Für s Buech *Pse gjirafa ka qafë të gjatë* (‚Worùm d Giraff sonne lange Hals het‘) im Joor 2004 de kosovarische Chinder- ùn Jugendbuechliteraturpryys *Vehbi Kikaj*.

Ùff Dütsch isch bis jetz nùmme 2011 syni Chindheitserrinerige „*Es war ein Dorf in Kosova: Die Lebenden und die Toten meiner Kindheit*“ im Waldgut Verlag erschiine. In däm Buech bschryybt er ùff e humorvolli Art syni Chindheit als Sohn vùnere verarmte Buurefamilie imene abglägene kosovarische Bergdorf.

## Werch
**Ballkonet e një qyteze* 1979. Rilindja, Pristina.
**Lushi si askushi* 1980.
**Pëllumbat e kujtimeve* 1985. Shtëpia Botuese "Naim Frashëri", Tirana.
**Fjalim para tokave të vjetra* 1990. Forumi i krijuesve të artit.
**Njeriu i blertë* 1990. Rilindja, Pristina.
**Ante portas* 1990. Rilindja, Pristina.
**Vdekja e Akanit* 1990 (zweite Auflage 2002). Shtëpia Botuese Faik Konica, Prishtina. ISBN 995-1-06154-0.
**Si mbetën gjallë Shqiptarët* 1991. Zëri.
**Të gjallët dhe të vdekurit e një fëmijërie* 1993. Rilindja, Pristina. Zweite Ausgabe 2002 bei Faik Konica, Pristina.
**Shkullësit e përjetshëm* 1997. Dukagjini, Peja.
**Lushi në kopshtin e magjepsur* 2002.
**Druri ku duan të jetojnë të gjithë* 2003. Rozafa, Pristina. ISBN 9951-02-035-6.
**Pse gjirafa ka qafë të gjatë* 2003. Rozafa, Pristina.
**Es war ein Dorf in Kosova - Die Lebenden und die Toten meiner Kindheit* 2011 (‚Të gjallët dhe të vdekurit e një fëmijërie‘). Deutsche Erstübersetzung aus dem Albanischen von Basil Schader. Waldgut Verlag, Frauenfeld. ISBN 978-3-03740-262-7

**Schuelbiecher**
* *Leximi 1-Leximi i klasës së parë*
* *Leximi 2-Leximi i klasës së dytë*
* *Leximi 3-Leximi i klasës së tretë*

**Theaterstugg**
**Sytë e gjyshes* 2000.
**Ora e fundit*

**Übersetzige**
**Vala e madhe* 1979. Übersetzig vo *The Big Wave* vo de Pearl S. Buck. Rilindja, Pristina.
Usserdäm hetter Werch vùm Bertrand Russell in s Albanischi übersetzt.

## Links
*de Arif Demolli ùff de Syte vùm Waldgut-Verlag

## Fuessnote